b'\n_START_ARTICLE_\nOpen TTD\n_START_PARAGRAPH_\nOpenTTD je odprtokodna poslovna simulacija, dvojnik igre Transport Tycoon Deluxe, v kateri mora igralec ustvariti svoj prevozni\xc5\xa1ki imperij in z njim tekmovati proti drugim igralcem ali ra\xc4\x8dunalniku. Podobno kot v izvirniku se igranje za\xc4\x8dne v letu 1950; s\xc4\x8dasoma postane dostopna naprednej\xc5\xa1a tehnologija - npr. parne lokomotive se umaknejo dizelskim in te elektri\xc4\x8dnim, na koncu, v prihodnosti (igra se kon\xc4\x8da leta 2050) pa je mo\xc5\xbeno postavljati proge za maglev. Posodabljajo se tudi zgradbe v mestih, ki se razvijajo na ra\xc4\x8dun transportnih povezav, ki jih postavi igralec._NEWLINE_Igra je nastala iz nelicen\xc4\x8dnega popravka za Transport Tycoon Deluxe. S\xc4\x8dasoma je avtor zaradi omejitev izvirnika priredil izvorno kodo le-tega in izdal OpenTTD kot samostojno igro. Vklju\xc4\x8duje ve\xc4\x8d izbolj\xc5\xa1av, tako grafi\xc4\x8dnih kot popravkov vmesnika. OpenTTD ni povsem samostojna igra, saj potrebuje grafi\xc4\x8dne datoteke izvirnika. Kljub temu je pravni status predelave vpra\xc5\xa1ljiv zaradi uporabe izvorne kode izvirnika, ki je avtorsko za\xc5\xa1\xc4\x8diten.'